เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

‘กรณ์’ สั่งคปภ.ส่งแผนฟินันซ่าใหม่ใน 12 สัปดาห์
นายกรณ์ จาติกวณิช รมว.คลัง เปิดเผยว่า ได้สั่งการให้คณะกรรมการกำกับและส่งเสริมการประกอบธุรกิจประกันภัย (คปภ.) ที่มีนายสถิตย์ ลิ่มพงศ์พันธุ์ ปลัดกระทรวงการคลัง เป็นประธานกลับไปศึกษาแนวทางแก้ปัญหาของบริษัท ฟินันซ่าประกันชีวิต เพิ่มเติม นอกเหนือจากข้อเสนอให้เข้าควบคุมกิจการของบริษัทเพียงอย่างเดียวที่ก่อนหน้านี้ คปภ. ได้เสนอให้ตนลงนามอนุมัติแต่งตั้งคณะกรรมการเข้าควบ
คุมกิจการของบริษัท ฟินันซ่า ประกันชีวิต เพราะหลังจากได้ศึกษาข้อเสนอของ คปภ. แล้ว เห็นว่ายังมีประเด็นคำถามในเชิงยุทธศาสตร์ซึ่งยังไม่มีคำตอบ และได้ให้เปรียบเทียบข้อเสนอดังกล่าวกับแนวทางอื่นๆ ว่าจะทำอย่างไรที่จะดูแลผู้เอาประกัน พร้อมกับรักษาเสถียรภาพของธุรกิจประกันภัย
รายงานข่าวแจ้งว่าข้อเสนอของ คปภ. มีแต่เพียงข้อเสนอให้ รมว.คลังอนุมัติตั้งคณะกรรมการเข้าไปควบคุมกิจการ แต่ไม่มีแนวทางว่า เมื่อเข้าไปควบคุมแล้วจะดำเนินการอย่างไรต่อไป จะเพิ่มทุนหรือไม่ ซึ่งถือว่ายังไม่มีความชัดเจน ดังนั้น รมว.คลังจึงไม่มั่นใจว่าจะแก้ปัญหาได้ ถ้าตั้งคณะกรรมการซึ่งเป็นคนของคลังเข้าไปควบคุมกิจการ แล้วสุดท้ายเกิดปัญหา บริษัท ฟินันซ่า ประกันภัย จำกัด ต้องล้มลงไป จะทำให้กระทรวงการคลังได้รับผลกระทบ
"ไม่รู้ว่าจะเอากิจการมาคุมเองทำไม จะให้พังคามือหรืออย่างไร เพราะไม่เห็นมีข้อเสนอว่าจะเพิ่มทุนให้ หรือจะทำอย่างไรต่อ มีแต่ว่าจะเข้าไปควบคุม 
อย่างนี้จะสร้างผลกระทบทำให้ผู้ถือกรมธรรม์ตื่นตระหนก หรือถ้าจะบอกว่ามีการไซฟ่อนเงินไปเข้าบริษัทในเครือ เรื่องนี้มันก็จบไปแล้ว แต่จะทำอย่างไร ไม่ให้กระทบผู้ถือกรมธรรม์ ดังนั้นรมว.คลังจึงให้ไปหาแนวทางอื่น โดยอาจต้องมีมาตรการบังคับเรื่องการเพิ่มทุน สินทรัพย์ที่ด้อยค่าลงไปจะทำอย่างไร เพราะสภาพคล่องเขาไม่ได้มีปัญหาต่อการทำธุรกิจ ยังมีถึง 1,800 ล้านบาท ทั้งนี้ คปภ.จะเสนอกลับมาภายใน 12 สัปดาห์
มิตรแท้ฯ ออกประกันพรบ. แนวใหม่
บริษัท มิตรแท้ประกันภัย ออกกรมธรรม์ พ.ร.บ.แบบใหม่อีก 2 กรมธรรม์ คือ พ.ร.บ.ทวีคูณ เบี้ยประกันสำหรับรถเก๋ง 1,111 บาท รถกระบะ 1,555 บาท มีจุดเด่นที่ให้ความคุ้มครองที่เพิ่มขึ้นอีก 1 เท่าตัวแบบทวีคูณ เช่น ผู้โดยสารรับความคุ้มครองสูงถึง 4 แสนบาท จากเดิม 2 แสนบาท และกรมธรรม์ พ.ร.บ.เพิ่มพูน เบี้ยประกันสำหรับรถเก๋ง 999 บาท รถกระบะ 1,333 บาท ผู้ขับขี่รับความคุ้มครองเพิ่มขึ้นเป็น 2.35 แสนบาท จากเดิม 3.5 หมื่นบาททั้งนี้ กรมธรรม์ พรบ.ทวีคูณ มีความโดดเด่น ได้แก่ 2. ผู้ขับขี่รับความคุ้มครองสูงถึง 7 หมื่นบาท จากเดิม 3.5 หมื่นบาท 3. ความคุ้มครองความรับผิดต่อบุคคลภายนอกสูงถึง 4 แสนบาท จากเดิม 2 แสนบาท 4. ค่าชดเชยรายวันๆ ละ 400 บาท จากเดิม วันละ 200 บาท และ 5. พิเศษสุดๆ กับการประกันตัวผู้ขับขี่สูงถึง 1 แสนบาท
ด้าน กรมธรรม์ พรบ.เพิ่มพูน มีความโดดเด่นอยู่ที่ความคุ้มครองที่เพิ่มขึ้นมากกว่าความคุ้มครองทั่วไปของ พรบ. ปกติ ได้แก่ 1. ผู้โดยสารรับความคุ้มครองเพิ่มขึ้นเป็น 4 แสนบาท จากเดิม 2 แสนบาท 2. บาท 3. ค่าชดเชยรายวันเพิ่มขึ้นเป็นวันละ 400 บาท จากเดิมวันละ 200 บาท และ 4. พิเศษการประกันตัวผู้ขับขี่สูงถึง 1 แสนบาท